ОШ „Надежда Петровић“ Полугодишњи извештај школске 2021/2022

**Извештај о раду психолога школе**

 Психолог школе је обављао своје послове и радне задатке према важећем Правилнику о програму свих облика рада стручних сарадника, као и планом рада психолога школе за школску 2021/2022 годину по одрећеним областима.

ПЛАНИРАЊЕ И ПРОГРАМИРАЊЕ ОБРАЗОВНО-ВАСПИТНОГ РАДА

Психолог школе је учествовала у припреми индивидуализованог образовног плана за децу односно ученике којима је потребна подршка, и у сарадњи са педагогом, одељенским старешинама и наставницима школе остварила сарадњу са Интерресорном комисијом , при чему је за једног ученика предат захтев за праћење наставе по измењеном наставном плану и програму. У сарадњи са педагогом припремала сам планове посете психолога васпитно-образовним активностима односно часовима у школи, учествовала у припремању годишњег програма рада и месечних планова рада психолога, припремала планове сопственог стручног усавршавања и професионалног развоја.

ПРАЋЕЊЕ И ВРЕДНОВАЊЕ ОБРАЗОВНО-ВАСПИТНОГ РАДА

Психолог школе је у сарадњи са педагогом и директором пратила васпитно-образовни рад установе и предлагала мере за побољшање ефикасности и успешности установе у задовољавању образовних и развојних потреба ученика,саветовала и подстицала ученике у развоју и учењу, и као координатор Тима за инклузивно образовање пратила и вредновала примене мера индивидуализације и индивидуализованог образовног плана за ученике који су укључени у инклузивни вид образовања.

Са почетком наставе у оквиру образовања одраслих, од 4.10.2021.године водила сам евиденцију у андрагошким свескма и сарађивала са координатором, андрагошким асистентима и наставницима.

РАД СА ВАСПИТАЧИМА, ОДНОСНО НАСТАВНИЦИМА

У току првог полугодишта сам свакодневно разговарала и пружала подршку наставницима у њиховом раду и односу према деци односно ученицима, давала подршку у изради индивидуализованог образовног плана за ученике којима је потребна подршка у праћењу наставе, пружала подршку наставницима у планирању и реализацији образовно-васпитног рада са децом односно ученицима, нарочито у области прилагођавања рада обрсзовно-васпитним потребама деце, избора поступака посматрања и праћења ученика у учењу и развоју. Саветовала наставнике у јачању наставничких компетенција у областима: комуникација и сарадња, конструктивно решавање сукоба и проблема, подршка развоју личности детета односно ученика, подучавање и учење Наставницима пружала подршку у раду са ученицима код којих је утврђен психолошки узрок неуспеха у достизању захтева образовних стандарда као и појава неадаптивних облика понашања и предлагање мера за њихово превазилажење

РАД СА УЧЕНИЦИМА

Психолог школе је свакодневно пратила рад и развој ученика, пружала подршку у учењу и праћењу наставе, утицала на решавању свакодневних проблема. Саветовала ученике на повећању међусобне толеранције и конструктивног решавања проблема, договарала се са ученицима о мерама у циљу смањивања насиља. Учествовање у појачаном васпитном раду за ученике који врше повреду правила понашања у школи или се не придржавају одлука директора и органа школе, неоправдано изостају са наставе, односно који својим понашањем угрожава друге у остваривању њихових права.

САРАДЊА СА РОДИТЕЉИМА

Психолог школе је у току школске године пружила максималну подршку родитељима и старатељима у раду са децом односно ученицима са тешкоћама у учењу, проблемима у понашању, проблемима у развоју, професионалној оријентацији.

РАД СА ДИРЕКТОРОМ И ПЕДАГОГОМ ШКОЛЕ

Рад са директором и педагогом школе је био свакодневан. Сарадња се базирала на пословима који се тичу обезбеђивања ефикасности, еконимичности и флексибилности образовно-васпитног рада установе.

РАД СА СТРУЧНИМ ОРГАНИМА

Психолог школе је учествовала у раду наставничког већа, у раду тимова (координатор Тима за инклузивно образовање), учествовала у раду педагошког колегијума, и у договору са педагогом предлагала мера за унапређивање рада стручних органа установе.

САРАДЊА СА НАДЛЕЖНИМ УСТАНОВАМА,ОРГАНИЗАЦИЈАМА, УДРУЖЕЊИМА И ЈЕДИНИЦАМА ЛОКАЛНЕ САМОУПРАВЕ

Током школске године остварена је сарадња са Центром за социјални рад и Заводом за васпитање деце и омладине.

ВОЂЕЊЕЊЕ ДОКУМЕНТАЦИЈЕ, ПРИПРЕМА ЗА РАД и СТРУЧНО УСАВРШАВАЊЕ

Психолог школе је редовно водила евиденцију о свом раду кроз дневник рада психолога. Прикупљени су подаци о ученицима и сврстани у њихове досијее. Учествовала у вођењу евиденције о посећености часова према плану посети часова.

 Психолог школе: Ивана Стевановић